რობერ კიუნერი
რობერ კიუნერი (ფრანგ. Robert Kühner; დ. 15 ნოემბერი, 1903, პარიზი — გ. 27 თებერვალი, 1996, ლიონი) — ფრანგი მიკოლოგი, ლიონის უნივერსიტეტის პროფესორი. საპატიო ლეგიონის ორდენის ოფიცერი, აკადემიური პალმის ორდენის კომანდორი, საფრანგეთის მეცნიერებათა აკადემიის წევრი, ასევე ბრიტანეთის, ამერიკისა და საფრანგეთის მიკოლოგიური საზოგადოებების წევრი. სახელი გაითქვა ფირტებიანი სოკოების შესწავლით. 1980 წელს გამოსცა ათას გვერდიანი ნაშრომი — „Les Hymenomycetes agaricoides“, სადაც წარმოადგინა ფირფიტებიანი სოკოების კლასიფიკაციის ახალი სისტემა. მისი სტანდარტული საავტორო ბოტანიკური შემოკლებაა Kühner.